આધુનિક સુવિધાઓ માનવ જીવન માટે જેટલી લાભદાયક છે એટલી જ ખતરનાક પણ છે. ગેસ સિલિન્ડર પણ આવી જ એક વસ્તું છે. રસોઈ ગેસના (LPG) ઉપયોગથી મહિલાઓનું જીવન એકદમ સરળ થઈ ગયું છે પણ એનું જોખમ પણ કંઈ ઓછું નથી. અવારનવાર ગેસ સિલિન્ડર ફાટવાથી થતી ભયાનક દુર્ઘટનાઓનાં સમાચાર સંભળાય છે. એવામાં ગેસનો ઉપયોગ કરતા સમયે આપણે આવશ્યક સાવચેતી રાખવી જોઈએ, જેમ કે થોડું પણ લીકેજ હોવાની શંકા હોય તો એની અવગણના ન કરવી જોઈએ.